**გ ა ნ ა ც ხ ა დ ი**

**2019-2020 წლის საუკეთესო პრაქტიკის პროგრამაში მონაწილეობაზე**

**თელავის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

**თელავის მუნიციპალიტეტის საბავშვო ბაღების შენობების თერმომოდერნიზება და ბიომასის მიწოდების ჯაჭვის შექმნა**

1. **თემატიკა:**

(გამოცხადებული საკონკურსო თემის დასახელება ჩამონათალის მიხედვით)

მუნიციპალური ნარჩენების მართვა, ენერგოეფექტურობა და გარემოს დაცვის მხარდაჭერა (10)

1. **პრაქტიკის/ინიციატივის ავტორი/ინიციატორი:**

(განაცხადის შემვსების მონაცემები: სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა))

ნონა გოგატიშვილი - თელავის მუნიციპალიტეტის მერიის ადმინისტრაციული სამსახურის მოქალაქეთა მომსახურების საქმის წარმოების საზოგადოებასთან ურთიერთობისა და მატერიალურ-ტექნიკური უზრუნველყოფის განყოფილების უფროსი სპეციალისტი;

ტელ: 591110513

ელ-ფოსტა: nona.gogatishvili@telavi.gov.ge, nonagogatishvili@gmail.com

1. **პრაქტიკის/ინიციატივის მოკლე აღწერა:**

 (მაქსიმუმ ერთი გვერდი)

* **გამოწვევა** - პრობლემის მნიშვნელოვანი გარემოებების მითითება;
* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;
* **პასუხი არსებულ გამოწვევაზე** - მოკლე აღწერა და მიღწეული შედეგი

თელავის მუნიციპალიტეტი შეუერთდა ევროკავშირის ინიციატივას - „მერების შეთანხმება- კლიმატისა და ენერგეტიკის თაობაზე“, რომლის ფარგლებშიც, იღებს ვალდებულებას ხელი შეუწყოს სითბური აირების ემისიების შემცირებას ენერგოეფექტურობისა და ენერგიის განახლებადი წყაროების ათვისების ღონისძიებების საშუალებით და კლიმატის ცვლილების შედეგებთან შეგუებით აამაღლოს მუნიციპალიტეტის მედეგობა.

ზამთრის სეზონზე, თელავის მუნიციპალიტეტში არსებული გარკვეული ტიპის ადმინისტრაციული შენობების გასათბობად გამოიყენება შეშის ღუმელი, რაც ეკოლოგიური და ფინანსური თვალსაზრისით, ასევე თანამედროვე მოთხოვნების გათვალისწინებით, არაეფექტური და არასასურველია. მზარდი ინოვაციური მიდგომების ეპოქაში, აუცილებლობას წარმოადგენს შენობების თერმომოდერნიზება და ენერგოეფექტური, განახლებადი ენერგიის ალტერნატიული საწვავი საშუალებების გამოყენება, რაც მნიშვნელოვნად დაზოგავს ფინანსურ და ადამიანურ რესურსებს, შეამცირებს გარემოზე უარყოფით ზეგავლენას და მოსახლეობის გაზრდის უსაფრთხოებას.

აღსანიშნავია, რომ კახეთის მხარეში სოფლის მეურნეობა ეკონომიკის ძირითადი დარგია, შესაბამისად სასოფლო-სამეურნეო ნარჩენების გადამუშავება მნიშვნელოვან გამოწვწვას წარმოადგენს რეგიონში. განახლებადი ენერგიის (ბიომასის) მიწოდების ჯაჭვის შექმნა კი რეალური საშუალებაა, რაც გულისხმობს სასოფლო-სამეურნეო ნარჩენების საწვავად გამოყენებას.

თელავის მუნიციპალიტეტს, ისევე როგორც საქართველოს სხვა მუნიციპალიტეტებს ჯერ კიდევ არ აქვს სათანადო ფინანსური, ტექნიკური თუ მენეჯერული რესურსი სრულმასშტაბიანი მდგრადი საინვესტიციო პროექტების განსახორციელებლად, ის გამოც ევროკავშირის მხარდაჭერით და თელავის მუნიციპალიტეტის თანამონაწილეობით შემუშავდა ერთობლივი პროექტი „ბიომასის ენერგია და ენერგოეფექტური ტექნოლოგიები, როგორც მდგრადი ენერგეტიკული გადაწყვეტილებები მერების შეთანხმების ხელმომწერი ქალაქებისთვის“. პროექტის თანახმად, განსაზღვრულია თელავის მუნიციპალიტეტის ორი საბავშვო ბაღის სრული თერმომოდერნიზება განახლებადი ენერგიის და ენერგოეფექტური ტექნოლოგიების გათვალისწინებით, ასევე განახლებადი ენერგიის მიწოდების ჯაჭვის შექმნა (შეძენილ იქნა სასოფლო-სამეურნეო ტექნიკა) შენობების გათბობის უზრუნველსაყოფად სასოფლო-სამეურნეო ნარჩენებით.

1. **მუნიციპალიტეტის ზოგადი მონაცემები:**

(ძირითადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ.)

თელავის მუნიციპალიტეტი მდებარეობს საქართველოს ჩრდილო-აღმოსავლეთით და კახეთის რეგიონის მუნიციპალურ ცენტრს წარმოადგენს. მისი ფართობი 1095 კმ2 -ია, საიდანაც სასოფლო-სამეურნეო სავარგულებს 38 576 ჰა უჭირავს. თელავის მუნიციპალიტეტი აერთიანებს ქალაქ თელავს და 29 სოფელს. მუნიციპალიტეტის მოსახლეობა 2020 წლის საქსტატის მონაცემებით 55 300 ადამიანს შეადგენს. მათ შორის, 35 700 - სოფლად ცხოვრობს, 19600 ადამიანი კი - ქალაქ თელავში. აღსანიშნავია თელავის სიახლოვე საქართველოს დედაქალაქ თბილისთან. თელავის მუნიციპალიტეტს ჩრდილოეთით და დასავლეთით ესაზღვრება ახმეტის მუნიციპალიტეტი, ჩრდილო-აღმოსავლეთით დაღესტნის რესპუბლიკა, აღმოსავლეთით ყვარლის მუნიციპალიტეტი, სამხრეთ-აღმოსავლეთით გურჯაანის მუნიციპალიტეტი, ხოლო სამხრეთ-დასავლეთით საგარეჯოს მუნიციპალიტეტი. მუნიციპალიტეტის მიწების დიდი ნაწილი უჭირავს ფართოფოთლოვან ტყეებს.

მუნიციპალიტეტის ტერიტორია მიეკუთვნება ზომიერად ნოტიო სუბტროპიკული ჰავის ოლქს. ჰაერის საშუალო წლიური ტემპერატურა  12°C, ნალექების რაოდენობა 700-800 მმ წელიწადში. თელავის მუნიციპალიტეტის მთავარ ჰიდროლოგიურ არტერიას ქმნის მდინარე ალაზანი და მისი აუზი.

თელავის მუნიციპალიტეტის ცენტრალური ნაწილი გაშლილია ალაზნის ვაკეზე და შემოზღუდულია სამხრეთ-დასავლეთით გომბორის ქედით, ხოლო ჩრდილო-აღმოსავლეთით კახეთის კავკასიონით.

ეკონომიკის დარგებიდან წამყვანი როლი უკავია სოფლის მეურნეობას და ტურიზმს.

**მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესალებლობები და ა.შ.;
* **გარეშე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქოტრები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

როგორც ზემოთ აღვნიშნეთ, კახეთის მხარეში და მათ შორის თელავის მუნიციპალიტეტში სოფლის მეურნეობას წამყვანი პოზიცია უკავია. შესაბამისად, განახლებადი ენერგიის (ბიომასის) რესურსი მრავლადაა. ასევე, თელავის მუნიციპალიტეტში ფუნქციონირებს ტექნოპარკი, სადაც თანამედროვე ინოვაციური პროექტების შესახებ მუდმივად შესაძლებელია ინფორმაციის მიღება და პრაქტიკაში დანერგვა. მუნიციპალიტეტში უმნიშვნელოვანეს როლს ასრულებს თელავის იაკობ გოგებაშვილის სახელობის სახელმწიფო უნივერსიტეტი, რომლის ძირითადი დარგებია: აგრარული მიმართულება, ტურიზმი და პედაგოგიკა, რაც თავის მხრივ უზრუნველყოფს შესაფერისი ინტელექტუალური რესურსის მომზადებას.

თელავი კახეთის რეგიონის ადმინისტრაციული ცენტრია. მნიშვნელოვან როლს ასრულებს მუნიციპალიტეტის სიახლოვე დედაქალაქთან. თელავის მუნიციპალიტეტი დამეგობრებულია ევროპის ქვეყნების ქალაქებთან და მათთან ერთად ახორციელებს სხვადასხვა მიმართულების პროექტებს.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო)

* აქტივობათა გეგმა/გრაფიკი;

აქტივობათა გეგმა გრაფიკის მიხედვით, საწყის ეტაპზე თელავის მუნიციპალიტეტის მერიის, ევროკავშირის და არასამთავრობო ორგანიზაცია „ენერგოეფექტურობის ცენტრი საქართველოს“ წარმომადგენლებს შორის დამყარდა მჭიდრო კომუნიკაცია და არსებული მდგომარეობის გათვალისწინებით დაიგეგმა შემდგომი ნაბიჯები:

* თელავის მუნიციპალიტეტში შედგა სამუშაო ჯგუფი, რომელმაც ადგილობრივი ხელისუფლების (მერიისა და საკრებულოს) წარმომადგენლების და პროექტის ბენეფიციარების ჩართულობით, კონსულტაციების საშუალებით შეარჩია ორი საპილოტე მუნიციპალურ-საზოგადოებრივი შენობა (საბავშვო ბაღი) სრული თერმომოდერნიზაციის და ბიომასის მიწოდების ჯაჭვში ჩასართველად;
* შერჩეულ შენობებს ჩაუტარდა სრული ენერგო-აუდიტი და მომზადდა სამუშაოების დასაწყებად;
* პროექტის ფარგლებში შეძენილ იქნა შენობების რეაბილიტაციისთვის საპროექტო-სახარჯთაღრიცხვო დოკუმენტაცია;
* მომზადდა სატენდერო წინადადება თელავის მუნიციპალიტეტის სოფელ იყალთოს საბავშვო ბაღის რეაბილიტაციისა და თერმომოდერნიზებისთვის, გამოვლინდა გამარჯვებული კომპანია და გაფორმდა ხელშეკრულება;
* მოხდა საზოგადოებრივი შენობის თერმომოდერნიზება, მდგრადი სუფთა ენერგიისა და ენერგოეფექტურობის ტექნოლოგიების და ადგილობრივი განახლებადი ენერგიის რესურსების გამოყენებით;
* შეძენილ იქნა სასოფლო-სამეურნეო ტექნიკა (ორი ტრაქტორი, მისაბმელი, ვაზის ნასხლავის შემგროვებელი და დამაქუცმაცებელი მოწყობილობა);
* თელავის მუნიციპალიტეტის მერიამ უზრუნველყო სასაწყობე შენობა-ნაგებობის ფართის გამოყოფა, სადაც აშენდა ბიომასის მარაგების საწყობი;
* პროექტის განხორციელების ეტაპზე მუდმივად მიმდინარეობდა მონიტორინგი როგორც ადგილობრივ, ისე საერთაშორისო დონეზე;
* ენერგოეფექტური ტექნოლოგიებისა და პროექტის პოპულარიზაციის მიზნით, პერიოდდულად მიმდინარეობდა მოსახლეობის ცნობიერების ამაღლების კამპანიები.
* **განხორციელებისათვის მიღებული და გაფორმებული გადაწყვეტილებების ჩამონათვალი** (ბრძანებები, განკარგულებები, დადგენილებები, რეზოლუციები, ინსტრუქციები). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*
* „მერების შეთანხმება- კლიმატისა და ენერგეტიკის თაობაზე“;
* თანამშრომლობის მემორანდუმი - თელავის მუნიციპალიტეტის მერიასა და ენერგოეფექტურობის ცენტრი საქართველოს შორის;
* **ინფორმაცია მოქალაქეების, სხვადასხვა ორგანიზაციებისა და ინსტიტუციების ჩართულობის შესახებ;**

აღნიშნულ პროექტში აქტიურად არიან ჩართული პროექტის სხვადასხვა დაინტერესებული მხარეები: ადგილობრივი მოსახლეობა, პროექტის პირდაპირი ბენეფიციარები (საბავშვო ბაღის თანამშროლები, აღსაზრდელები, მშობლები), ბაღების გაერთიანება, მევენახეები/ფერმერები, და ა.შ.

* **ინფორმაცია გამოყენებული რესურსის** (ადამიანური, ფინანსური, მატერიალური) **შესახებ;**

ევროკავშირის კონსტრიბუცია - 598 918,28 ევროე ექვივალენტი ლარში;

მუნიციპალიტეტის თანადაფინანსება - 149 729,32 ევროს ექვივალენტი ლარში.

* **განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

2020 წელს პროექტის მიმდინარეობა შეფერხდა გლობალური პანდემიის გამო და გახანგრძლივდა დასრულების ეტაპი. შედეგად, პროექტი სრულფასოვნად განხორციელებულად ჩაითვლება 2021 წლის ბოლომდე.
პროექტის ფარგლშებში შექმნილია პროექტის სამელთვაყურეო საბჭო, რომელიც შედგება პროექტის პარტნიორი წევრებისგან.
საბჭო იკრიბება წელიწადში 1-2 ჯერ სადაც განიხილავენ აღნიშნული პროექტის მიმდინარე განხორციელების საკითხებს და გეგმას. გამოკვეთილი პრობლების არსებობის შემთხვევაში წევრების მიერ ხდება მათი განხილვა და შესაბამისი გადაწყვეტილებების მიიღება.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

პროექტის ლიდერი - ენერგოეფექტურობის ცენტრი საქართველო;

პროექტის თანააპლიკანტი - თელავის მუნიციპალიტერტის მერია.

ასევე პარტიორია CoM DeP მხადამჭერი გუნდი რომელიც საკონსულტაციო დახმარებას უწევს პროექტის გუნდის პროექტის განხორციელების მთელი პერიოდის განმავლობაში.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

პროექტი „ბიომასის ენერგია და ენერგოეფექტური ტექნოლოგიები, როგორც მდგრადი ენერგეტიკული გადაწყვეტილებები მერების შეთანხმების ხელმომწერი ქალაქებისთვის“ გახდა ევროკავშირის მიერ აღმოსავლეთ პარტნიორობის ქვეყნებისთვის გამოცხადებული  „მდგრადი ენერგეტიკის კონკურსი 2020“-ის გამაჯვებული (მე-3 ადგილი), რომელიც გაიმართა ევროკავშირის მდგრადი ენერგეტიკის კვირეულის 2020 ფარლგებში.

1. **მიღწეული შედეგი:**

(დეტალური, დოკუმენტირებული ინფორმაცია მიღწეული შედეგების შესახებ)

* მდგრადი ენერგეტიკის საინვესტიციო პროექტების განხორციელების გზით, გაუმჯობესდა თელავის მუნიციპალიტეტის ადგილობრივ მმართველობაში მენეჯერული და ტექნიკური შესაძლებლობები მეკსგ-ს ღონისძიებების საინვესტიციო პროექტებად ტრანსფორმირებისა და მერების შეთანხმების ვალდებულებების შესრულებისთვის;
* შემცირდა დამოკიდებულება იმპორტირებულ წიაღისეულ საწვავზე და გაიზარდა განახლებადი ენერგიის წყაროების წილი მუნიციპალურ ენერგომოხმარებაში;
* გაიზარდა დაინტერესებული მხარეების და ფართო საზოგადოების ცნობიერება სუფთა ენერგოტექნოლოგიების სიკეთეების შესახებ.
1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);

**აღნიშნული პროექტის წარმატების განმსაზღვრელ ძირითად ფაქტორებს წარმოადგენს:**

* საზოგადოების და დაინტერესებული პირების მაქსიმალური ჩართულობა პროექტის დაგეგმვის ეტაპზე;
* მუნიციპალიტეტის რესურსების და შესაძლებლობების სწორი შეფასება და გამოყენება;
* განხორციელების გზების დაგეგმვა და სიტუაციის ზუსტი ანალიზი;
* ღონისძიებების თანმიმდევრულობა და სისტემური მონიტორინგი;
* სწორი საინფორმაციო კამპანიის წარმოება.
* **ინფორმაცია პრატიკის/ინიციატივის მდგრადობის შესახებ;**

თელავის მუნიციპალიტეტის საბავშვო ბაღების შენობების თერმომოდერნიზება და ბიომასის მიწოდების ჯაჭვის შექმნა გულისხმობს განახლებადი ენერგიის გამოყენებას მუნიციპაური შენობების გასათბობად, რაც თავის თავში მოიცავს მდგრადობას, ვინაიდან მხარის სპეციფიკიდან გამომდინარე სასოფლო-სამეურნეო ნარჩენი (ვაზის ნასხლავი) კახეთის მხარეში, და მათ შორის თელავის მუნიციპალიტეტში მრავლადაა. თელავის მუნიციპალიტეტი, ბაღების გაერთიანებასთან ერთად, ამავდროულად უზრუნველყოფს ტექნიკისა და შენობა-ნაგებობების მოვლა-პატრონობას, რაც თავისთავად სისტემურ ხასიათს ატარებს.

1. **საკრებულოს როლი:**
* **პროექტის/ინიციატივის დაგეგმვის, განხორციელების, შედეგების შეფასების საკითხში;**

თელავის მუნიციპალიტეტის საკრებულოს დეპუტატები აქტიურად თანამშრომლობდნენ მერიის მიერ პროექტის შემუშავებისა და განხორციელების ეტაპზე, გამოთქვამდნენ რეკომენდაციებს და მოსაზრებებს, რაც გათვალისწინებულ იქნა დოკუმენტებში. საკრებულომ დაამტკიცა ერთხმად მოიწონა პროექტი და დაამტკიცა მუნიციპალიტეტის ბიუჯეტი პროექტის თანამონაწილეობის წილს გათვალისწინებით;

* **საუკეთესო პრაქტიკის პროგრამის კონკურსში მონაწილეობისათვის პრეოქტის/ინიციატივის შერჩევის საკითხში;**

საუკეთესო პრაქტიკის პროგრამის კონკურსში მონაწილეობისთვის პროექტის შერჩევისას გათვალისწინებულ იქნა აღნიშნული პროექტის წარმატება საერთაშორისო დონეზე (ევროკავშირის საუკეთესო პროექტებს შორის დაიკავა მესამე ადგილი), რის გამოც საკრებულომ მხარი დაუჭირა პროექტის საკონკურსოდ წარდგენას.

* **როგორი იყო საკრებულოში არსებული ფრაქციების დამოკიდეულება ამ საუკეთესო პრაქტიკის მიმართ;**

ფრაქციების მიერ მოწონებულ იქნა ინიციატივა პროექტის საკონკურსოდ წარდგენის შესახებ.

1. **პრატიკასთან/ინიციატივანსთან დაკავშირებული სამომავლო გეგმების მოკლე მიმოხილვა;**

არსებული განახლებადი ენერგიის რესურსის მაქსიმალურად ეფექტური ათვისების მიზნით, თელავის მუნიციპალიტეტი სამომავლოდ გეგმავს სხვა მუნიციპალური შენობების თერმომოდერნიზებას და საწვავად ბიომასის გამოყენებას.

1. **საკონტაქტო ინფორმაცია:**

(აქ მოცემული უნდა იყოს იმ პირების საკონტაქტო მონაცემები (სახელი, გვარი, სამსახურებრივი პოზიცია, ტელეფონი, ელ.ფოსტა), რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს)

თელავის მუნიციპალიტეტის მერიის ეკონომიკური განვითარებისა და ქონების მართვის სამსახურის უფროსი **- გიორგი თავბერიძე**

**ტელ: 577 505322**

**tavberidzegiorgi@gmail.com**

**giorgi.tavberidze@telavi.gov.ge**

1. **თანდართული დოკუმენტების/მასალების სია**
* 7 ფოტოსურათი;
* ხელშეკრულება;
* მემორანდუმი;
* აქტივობათა გეგმა გრაფიკი;
* პროექტი.